Na temelju članka 98. Zakona o odgoju i obrazovanju u osnovnoj i srednjoj školi (Narodne novine,87/08, 86/09, 92/10, 105/10-ispravak, 90/11, 16/12, 86/12, 126/12-pročišćeni tekst, 94/13, 152/14 i 7/17), Školski odbor Osnovne škole Vugrovec-Kašina, 10362 Kašina, Ivana Mažuranića 43, na sjednici održanoj \_\_\_\_\_\_\_\_\_\_\_\_ . godine, uz prethodnu suglasnost Gradske skupštine Grada Zagreba \_\_\_\_\_\_\_\_\_\_\_\_\_\_\_, donio je

**ODLUKU O IZMJENAMA STATUTA**

**OSNOVNE ŠKOLE VUGROVEC-KAŠINA**

**(NACRT PRIJEDLOGA)**

Članak 1.

U Statutu Osnovne škole Vugrovec-Kašina, KLASA: 012-03/15-01/01, URBROJ: 251-227-01-15-01 od 28. kolovoza 2015. i KLASA: 012-03/15-01/02, URBROJ: 251-227-03-15-02 od 29. prosinca 2015., u članku 59. stavku 1. podstavak 4. briše se.

Članak 2.

Članak 96. mijenja se i glasi:

„Opravdanim izostankom učenika s nastave smatra se izostanak za koji je razredniku, najkasnije drugi dan od dolaska učenika u Školu, dostavljena liječnička potvrda ili potvrda nadležne institucije, ustanove ili druge nadležne fizičke ili pravne osobe, uključujući i e-potvrdu o narudžbi na pregled u zdravstvenoj ustanovi. O razlogu izostanka roditelj odnosno skrbnik obvezan je izvijestiti razrednika najkasnije drugi dan od izostanka.

Opravdanim izostankom s nastave smatra se i izostanak za koji je roditelj odnosno skrbnik pravodobno podnio zahtjev za odobrenje izostanka, a kojeg može odobriti:

* učitelj za izostanak tijekom nastavnoga dana,
* razrednik za izostanak do 3 (pojedinačna ili uzastopna) radna dana,
* ravnatelj za izostanak do 7 (uzastopnih) radnih dana,
* Učiteljsko vijeće za izostanak do 15 (uzastopnih) radnih dana.

Roditelj odnosno skrbnik može više puta godišnje, osobno ili pisanim putem najkasnije drugi dan od dolaska učenika u Školu, opravdati izostanak učenika za koji nije pravodobno podnesen zahtjev sukladno stavku 2. ovoga članka u trajanju do tri radna dana.

Opravdanost izostanka s nastave zbog zdravstvenih razloga u trajanju duljem od 3 radna dana uzastopno dokazuje se liječničkom potvrdom.“.

Članak 3.

Članak 150. mijenja se i glasi:

„Roditelji odnosno skrbnici odgovorni su za učenikovo redovito pohađanje nastave.

Roditelji odnosno skrbnici dužni su obavijestiti razrednika o razlogu izostanka učenika najkasnije drugi dan nakon izostanka.

Roditelji odnosno skrbnici dužni su opravdati izostanak učenika, osobno ili pisanim putem (ispričnicom roditelja odnosno skrbnika, liječničkom potvrdom ili potvrdom nadležne institucije, ustanove ili druge nadležne fizičke ili pravne osobe, uključujući i e-potvrdu o narudžbi na pregled u zdravstvenoj ustanovi), najkasnije drugi dan od dolaska učenika u Školu.“.

Članak 4.

U članku 182. iza riječi: „Škole“ briše se zarez i riječi: „osim odredbe članka 59. stavka 1. podstavka 4. koja stupa na snagu 1. siječnja 2017. godine“.

Članak 5.

Odluka o izmjenama Statuta Osnovne škole Vugrovec-Kašina stupa na snagu osmog dana od dana objave na oglasnoj ploči Škole.

Prijedlog odluke o izmjenama Statuta Osnovne škole Vugrovec-Kašina utvrđen je na sjednici Školskog odbora održanoj \_\_\_\_\_\_\_\_\_\_\_\_\_\_\_ godine.

KLASA

URBROJ:

Kašina,

**PREDSJEDNICA ŠKOLSKOG ODBORA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(Ksenija Kovačić)**

Utvrđuje se da je Gradska skupština Grada Zagreba na ovu Odluku o izmjenama Statuta dala prethodnu suglasnost Zaključkom \_\_\_\_\_\_\_\_\_\_\_\_\_\_\_\_\_\_\_.

Ova Odluka o izmjenama Statuta donijeta je \_\_\_\_\_\_\_\_\_\_\_\_ godine, objavljena na oglasnoj ploči \_\_\_\_\_\_\_\_\_\_\_\_\_\_\_. godine, a stupila na snagu \_\_\_\_\_\_\_\_\_\_\_\_\_\_\_. godine.

KLASA:

URBROJ:

Kašina,

**PREDSJEDNICA ŠKOLSKOG ODBORA RAVNATELJ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**(Ksenija Kovačić) (Vladimir Vuger, prof.)**